Nedžad Kurto

Nedžad Kurto je rođen 1945. godine u Sarajevu, gdje je i diplomirao na Arhitektonskom fakultetu. Specijalizirao se u Holandiji, i doktorirao na Sveučilištu u Zagrebu 1988. godine sa temom Arhitektura secesije u Sarajevu kod mentora Nevena Šegvića.

Nedžad Kurto je bio dekan i profesor na Arhitektonskom fakultetu u Sarajevu i predavač na Akademiji likovnih umjetnosti u Sarajevu. Njegov rad obilježen je brojnim projektima, studijama i teoretskim radovima. U njegovom djelu su značajno zastupljene studije i projekti revitalizacije historijskih ambijentalnih cjelina. Autor je i nekoliko scenarija za dokumentarne filmove. Radio je kao arhitekta-konzervator u programsko revizionoj komisiji za obnovu Vijećnice u Sarajevu, kao i na idejnom rješenju novog izgleda Muzičkog paviljona u Sarajevu, što je uradio na osnovu nacrta iz austro-ugarskog perioda. Brojna su idejna rješenja i nacrti revitalizacije značajnih kulturno-historijskih objekata u Sarajevu, čiji je autor Kurto.

Radio je projekte ambijentalnih cjelina. Sarađivao je sa profesorom Husrefom Redžićem na raznim projektima. Podržavao je inicijativu Ars Aevi, i bio član upravnog odbora.

Dobitnik je Šestoaprilske nagrade grada Sarajeva. 
Kurto je umro 30. septembra 2011. u Sarajevu, nakon duge i teške bolesti. 
 Bibliografija 
 Sarajevo MCDLXII - MCDLXCII (Sarajevo 1462.-1992.)
Nagrade
 1984. - Šestoaprilska nagrada grada Sarajeva;

 Reference 

 Vanjski linkovi 
https://web.archive.org/web/20111004052857/http://www.radiosarajevo.ba/novost/64335/nedzad-kurto-arhitekta-umjetnik-i-profesor
https://web.archive.org/web/20130609132501/http://www.most.ba/106/056.aspx
http://www.asa.co.ba/da2011/press/DA2011e.pdf
http://www.knjige.ba/autor.asp?SID=KnjigeBa^884306-84330&AuthorId=179
http://www.architectstore.com/news/sarajevo-u.htm 
http://www.oslobodjenje.ba/?id=19905
https://web.archive.org/web/20080915222537/http://www.spomenici-sa.ba/dokument.aspx?id=79

Kategorija:Bosanskohercegovački arhitekti
Kategorija:Rođeni 1945.
Kategorija:Umrli 2011.
Kategorija:Dobitnici Šestoaprilske nagrade
Kategorija:Biografije, Sarajevo